# OBRAZCI

**PODATKI O PONUDNIKU**

V ponudbi nastopamo kot: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*glavni izvajalec, partner ali vodilni partner)*

|  |  |
| --- | --- |
| Podjetje/naziv: |  |
| Naslov: |  |
| Pooblaščena oseba za vročanje: *ime in priimek, ulica, hišna številka, kraj v Republiki Sloveniji (izpolni ponudnik, ki nima sedeža v Republiki Sloveniji*) |  |

Ponudnik/partner:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

žig *(ime in priimek pooblaščene osebe)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(podpis)*

**PODATKI O PODIZVAJALCU**

|  |  |
| --- | --- |
| Podjetje/naziv: |  |
| Naslov: |  |
| Zakoniti zastopnik oz. oseba pooblaščena za podpis okvirnega sporazuma: |  |
| Matična številka: |  |
| Identifikacijska številka za DDV: |  |
| Telefon: |  |
| E-pošta: |  |

Izjavljamo, da kot podizvajalec (ustrezno obkroži):

ZAHTEVAMO oz. NE ZAHTEVAMO neposredno plačilo.

V primeru zahteve neposrednih plačil soglašamo, da naročnik naše terjatve do izvajalca (ponudnika, ki bo izbran s strani naročnika za izvedbo predmetnega javnega naročila pri katerem bomo sodelovali kot podizvajalec), ki bodo izhajale iz opravljenega dela pri izvedbi javnega naročila, plačuje neposredno na naš transakcijski račun, in sicer na podlagi izstavljenih računov, ki jih bo predhodno potrdil izvajalec in bodo priloga računa, ki ga bo naročniku izstavil izvajalec.

V primeru, da bo glavni ponudnik izbran za izvedbo predmetnega javnega naročila, izjavljamo, da bomo, če ne bomo zahtevali neposrednega plačila, glavnemu izvajalcu pravočasno poslali svojo pisno izjavo, da smo prejeli plačilo za izvedena dela povezana s predmetom javnega naročila.

Izjavljamo, da smo seznanjeni z razpisnimi pogoji za predmetno javno naročilo.

Naročniku dovoljujemo, da naše navedbe preveri v uradnih evidencah državnih organov, organov lokalnih skupnosti in drugih nosilcev javnih pooblastil. Za navedbe, ki jih ni možno preveriti v uradnih evidencah, bomo na poziv naročnika v določenem roku predložili zahtevana dodatna dokazila o izpolnjevanju pogojev.

Podizvajalec:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

žig *(ime in priimek pooblaščene osebe)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(podpis)*

**Opomba:**

**Obrazec je potrebno izpolniti le v primeru, če ponudnik nastopa s podizvajalci. V tem primeru je ta obrazec tudi priloga k okvirnemu sporazumu.**

**Ta obrazec se fotokopira in izpolni za vsakega sodelujočega podizvajalca.**

# Pooblastilo za pridobitev potrdila iz kazenske evidence za fizične osebe[[1]](#footnote-1)

Pooblastitelj(ica)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

daje soglasje naročnikuJavno komunalno podjetje Prodnik d.o.o., Savska cesta 34, 1230 Domžale, da skladno 75. členom ZJN-3 za potrebe preverjanja izpolnjevanja pogojev v postopku oddaje javnega naročila »Okoljske storitve in manipulacija z odpadki« od Ministrstva za pravosodje, Sektor za izvrševanje kazenskih sankcij, Kazenska evidenca, pridobi potrdilo iz kazenske evidence, da kot zakoniti zastopnik oz. zakonita zastopnica ni bil(a) pravnomočno obsojen(a) zaradi kaznivih dejanj, ki so opredeljena v prvem odstavku 75. člena ZJN-3.

|  |  |
| --- | --- |
| **IME IN PRIIMEK** |  |
| **(prejšnji priimek)** |  |
| **EMŠO** |  |
| **DATUM ROJSTVA** |  |
| **KRAJ ROJSTVA** |  |
| **OBČINA ROJSTVA** |  |
| **DRŽAVA ROJSTVA** |  |
| **STALNO/ZAČASNO BIVALIŠČE** |  |
| **DRŽAVLJANSTVO** |  |

|  |  |  |
| --- | --- | --- |
| Kraj: |  | Podpis: |
| Datum: |  |  |

# Pooblastilo za pridobitev potrdila iz kazenske evidence za pravne osebe

Pooblastitelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

daje soglasje naročniku Javno komunalno podjetje Prodnik d.o.o., Savska cesta 34, 1230 Domžale, da skladno 75. členom ZJN-3 za potrebe preverjanja izpolnjevanja pogojev v postopku oddaje javnega naročila »Okoljske storitve in manipulacija z odpadki« od Ministrstva za pravosodje, Sektor za izvrševanje kazenskih sankcij, Kazenska evidenca, pridobi potrdilo iz kazenske evidence, da kot zakoniti zastopnik oz. zakonita zastopnica ni bil(a) pravnomočno obsojen(a) zaradi kaznivih dejanj, ki so opredeljena v prvem odstavku 75. člena ZJN-3.

|  |  |
| --- | --- |
| **FIRMA (NAZIV) PRAVNE OSEBE** |  |
| **SEDEŽ PRAVNE OSEBE** |  |
| **OBČINA SEDEŽA PRAVNE OSEBE** |  |
| **MATIČNA ŠTEVILKA** |  |
| **ŠTEVILKA VPISA V SODNI REGISTER** |  |

|  |  |  |
| --- | --- | --- |
| Kraj: | Žig: | Podpis: |
| Datum: |  |  |

**Povzetek predračuna (rekapitulacija)**

Ponudnik (naziv):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Okoljske storitve in manipulacija z odpadki«, objavljen na Portalu javnih naročil pod št. objave JN\_\_\_\_\_\_\_\_\_\_\_/2021 podajamo ponudbeno ceno (skupno ponudbena vrednost, kot je navedena v ponudbenem predračunu) za izvedbo del, kot je razvidno iz tega obrazca.

Ponudbena cena:

|  |  |
| --- | --- |
| Cena v EUR brez DDV |  |
| DDV v EUR |  |
| Cena v EUR z DDV |  |

Strinjamo se, da naročnik ni zavezan sprejeti nobene od ponudb, ki jih je prejel, ter da v primeru odstopa naročnika od naročila, ne bodo povrnjeni ponudniku nobeni stroški v zvezi z izdelavo ponudbe.

Z razpisno dokumentacijo smo seznanjeni in se z njo v celoti strinjamo.

Kraj in datum: Podpis in žig ponudnika:

***Ponudnik mora izpolnjen obrazec naložiti v zavihek »Predračun« na e-JN v .pdf datoteki, ki bo dostopen na javnem odpiranju ponudb.***

## Seznam razpoložljive tehnične opreme

Za uspešno izvedbo predmeta naročilarazpolagamo najmanj s sledečo opremo:

|  |  |  |  |  |  |
| --- | --- | --- | --- | --- | --- |
| **Vozilo/**  **lastnosti** | Vozilo od 25-30 ton za prevoz od 10 do 30 m³ | Specialno vozilo 18 ton za prevoz 5-7 m³ kontejnerjev | Specialno vozilo 18 ton za prevoz 5-7 m³ kontejnerjev (samonakladalec z dodatno nakladalno roko) | Kombinirano vozilo s cisterno za čisto (min. 2,5 m3) in cisterno za umazano vodo (min. 6 m3) za čiščenje kanalizacije s spiranjem z vodo pod nadtlakom in možnostjo vzporednega črpanja usedlin. | premična oprema, ki omogoča čiščenje z vročo vodo (min. 50°C) pri delovnem tlaku minimum 170 barov na dislociranih enotah, kjer ni priklopa za vodo in/ali elektriko |
| **Število** |  |  |  |  |  |
| **Znamka, model** |  |  |  |  |  |
| **Leto proizvodnje** |  |  |  |  |  |
| **Število prevoženih kilometrov** |  |  |  |  |  |
| **Datum nazadnje opravljenega tehničnega pregleda** |  |  |  |  |  |
| **Podlaga za razpolaganje (lastnik/najem-nik)** |  |  |  |  |  |

|  |  |
| --- | --- |
|  | premična oprema, ki omogoča čiščenje z vročo vodo (min. 50°C) pri delovnem tlaku minimum 170 barov na dislociranih enotah, kjer ni priklopa za vodo in/ali elektriko; vodni zalogovnik min. 080 m3 |
| **Model visokotlačnega čistilca** |  |
| **Vir napajanja z nazivom modela** |  |
| **Max. temperatura segrevane pralne vode** |  |
| **Prostornina vodnega zalogovnika** |  |

**OBVEZNE PRILOGE:**

V ponudbi prilagamo dokazila, ki izkazujejo ustreznost vozil in opreme (tehnične specifikacije, prometno dovoljenje, potrdilo o homologaciji, fotografije vozil/opreme, v kolikor iz ostalih dokumentov ni razvidno, da so vozila/oprema v skladu z zahtevanimi merili…) in podlago za razpolaganje (npr. dobavnice, pogodbe, najemne pogodbe..). Naročnik si pridržuje pravico, da pred sprejemom odločitve o oddaji javnega naročila preveri resničnost zgoraj navedenih podatkov in dokazil. V tem primeru bo moral ponudnik na poziv naročnika predložiti vsa zahtevana dokazila in na zahtevo naročnika omogočiti preverbo vozila oz. opreme.

.

Kraj in datum: Podpis in žig ponudnika:

# VZOREC FINANČNEGA ZAVAROVANJA ZA RESNOST PONUDBE

# Bančna garancija / kavcijsko zavarovanje za resnost ponudbe

*Glava s podatki o garantu (zavarovalnici/banki)* *ali SWIFT ključ*

Datum:       *(vpiše se datum izdaje)*

**VRSTA ZAVAROVANJA:**

      (*vpiše se garancija ali kavcijsko zavarovanje za resnost ponudbe)*

**ŠTEVILKA:**       *(vpiše se številka zavarovanja)*

**GARANT:**       *(vpiše se ime in naslov zavarovalnice/banke v kraju izdaje)*

**NAROČNIK:**       *(vpiše se ime in naslov naročnika zavarovanja, tj. kandidata oziroma ponudnika v postopku javnega naročanja)*

**UPRAVIČENEC:** Javno komunalno podjetje Prodnik d.o.o., Savska cesta 34, 1230 Domžale,

**OSNOVNI POSEL:** obveznost naročnika zavarovanja iz njegove ponudbe, predložene v postopku oddaje naročila male vrednosti objavljen na Portalu javnih naročil JN \_\_\_\_/2021, z dne \_\_\_\_\_\_\_\_\_*,* katerega predmet je »*Okoljske storitve in manipulacija z odpadki*«

**ZNESEK IN VALUTA:** 47.000,00EUR

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:** nobena

**JEZIK V ZAHTEVANIH LISTINAH:** slovenski

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki, če je naveden elektronki naslov za predložitev

**KRAJ PREDLOŽITVE:**       *(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki)*

Ne glede na navedeno, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:**  21.09.2021, z možnostjo podaljšanja

**STRANKA, KI JE DOLŽNA PLAČATI STROŠKE:**       *(vpiše se ime naročnika zavarovanja, tj. kandidata oziroma ponudnika v postopku javnega naročanja)*

Kot garant se s tem zavarovanjem nepreklicno zavezujemo, da bomo na prvi poziv in brez ugovora, upravičencu izplačali katerikoli znesek do višine zneska zavarovanja, ko upravičenec predloži zahtevo za plačilo v zgoraj navedeni obliki predložitve, podpisano s strani pooblaščenega(-ih) podpisnika(-ov).

Zavarovanje se lahko unovči iz naslednjih razlogov, ki morajo biti navedeni v izjavi upravičenca oziroma zahtevi za plačilo:

* če ponudnik umakne ali spremeni ponudbo v času njene veljavnosti, navedene v ponudbi ali
* če ponudnik, ki ga je naročnik v času veljavnosti ponudbe obvestil o sprejetju njegove ponudbe:
* ne izpolni, v roku, določenem s strani upravičenca ne podpiše okvirnega sporazuma ali zavrne sklenitev okvirnega sporazuma v skladu z določbami navodil ponudnikom ali
* ne predloži ali zavrne predložitev finančnega zavarovanja za dobro izvedbo pogodbenih obveznosti v skladu z določbami navodil ponudnikom ali
* če ne predloži novega finančnega zavarovanja na poziv upravičena v primeru podaljšanja veljavnosti ponudbe.

Katerokoli zahtevo za plačilo po tem zavarovanju moramo prejeti na datum veljavnosti zavarovanja ali pred njim v zgoraj navedenem kraju predložitve. Morebitne spore v zvezi s tem zavarovanjem rešuje stvarno pristojno sodišče po sedežu upravičenca po slovenskem pravu.

Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.

Garant

(žig in podpis)

# Izjava o predložitvi finančnega zavarovanja za dobro izvedbo pogodbenih obveznosti

V zvezi z javnim naročilom »Okoljske storitve in manipulacija z odpadki«, objavljenem na Portalu javnih naročil dne \_\_\_\_\_\_\_\_\_\_\_\_, pod št. objave \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv in naslov ponudnika)

izjavljam, da bomo v roku 10 dni po podpisu okvirnega sporazuma o izvedbi javnega naročila naročniku izročili finančno zavarovanje za dobro izvedbo pogodbenih obveznosti, ki bo skladna z zahtevami iz razpisne dokumentacije in obrazcu *Vzorec finančnega zavarovanja za dobro izvedbo pogodbenih obveznosti.*

Ponudnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

žig *(ime in priimek pooblaščene osebe)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(podpis)*

**VZOREC FINANČNEGA ZAVAROVANJA**

**ZA DOBRO IZVEDBO POGODBENIH OBVEZNOSTI**

# Bančna garancija *ali* kavcijsko zavarovanje za dobro izvedbo pogodbenih obveznosti

Datum: ……*(vpiše se datum izdaje)*

**VRSTA GARANCIJE:** Garancija/*zavarovanje* za dobro izvedbo pogodbenih obveznosti

**ŠTEVILKA GARANCIJE**  ……….*(vpiše se številka garancije)*

**GARANT:** …………(*vpiše se ime in naslov v kraju izdaje, razen če sta že navedena v glavi)*

**NAROČNIK:** …………….*(vpiše se ime in naslov naročnika garancije)*

**UPRAVIČENEC: Javno komunalno podjetje Prodnik d.o.o., Savska cesta 34, 1230 Domžale**

**OSNOVNI POSEL:** obveznost naročnika iz okvirnega sporazuma št. ………….z dne ………………., sklenjene med naročnikom te garancije in upravičencem, s katerim se je naročnik med drugim zavezal, da bo izvedel okoljske storitve in manipulacija z odpadki (v nadaljevanju: osnovna obveznost). Skladno z zgoraj navedenim okvirnim sporazumom je naročnik upravičencu za zavarovanje izpolnitve zgoraj navedene osnovne obveznosti, dolžan predložiti garancijo za dobro izvedbo pogodbenih obveznosti v vrednosti \_\_\_\_\_\_\_\_\_\_ EUR. (5% vrednosti ponudbe z DDV).

**ZNESEK IN VALUTA GARANCIJE:** ………….*(vpiše se najvišji znesek s številko in besedo in valuto plačila)*

**LISTINE, KI JIH JE POLEG IZJAVE TREBA PRILOŽITI ZAHTEVI ZA PLAČILO IN SE IZRECNO ZAHTEVAJO V SPODNJEM BESEDILU:** nobena

**OBLIKA PREDLOŽITVE:** v papirni obliki s priporočeno pošto ali katerokoli obliko hitre pošte ali v elektronski obliki, če je naveden elektronski naslov za predložitev

**KRAJ PREDLOŽITVE:** ………………*(garant vpiše naslov podružnice, kjer se opravi predložitev papirnih listin, ali elektronski naslov za predložitev v elektronski obliki)*

Ne glede na navedeno, se predložitev papirnih listin lahko opravi v katerikoli podružnici garanta na območju Republike Slovenije.

**DATUM VELJAVNOSTI:** 40 (štirideset) dni po preteku pogodbenega roka

**STRANKA, KI JE DOLŽNA PLAČATI STROŠKE:**       *(vpiše se ime naročnika zavarovanja, tj. kandidata oziroma ponudnika v postopku javnega naročanja)*

Kot garant se s tem finančnim zavarovanjem nepreklicno zavezujemo, da bomo upravičencu izplačali brez ugovora, na prvi poziv, katerikoli znesek do višine zneska tega finančnega zavarovanja, ko upravičenec predloži zahtevo za plačilo v zgoraj navedeni obliki predložitve, podpisano s strani pooblaščenega (-ih) podpisnika (-ov), skupaj z drugimi listinami, če so zgoraj naštete, ter v vsakem primeru skupaj z izjavo upravičenca, ki je bodisi vključena v samo besedilo zahteve za plačilo bodisi na ločeni podpisani listini, ki je priložena zahtevi za plačilo ali se nanjo sklicuje, in v kateri je navedeno, v kakšnem smislu naročnik zavarovanja ni izpolnil svojih obveznosti iz osnovnega posla.

Katerokoli zahtevo za plačilo po tem finančnem zavarovanju moramo prejeti na datum veljavnosti tega finančnega zavarovanja ali pred njim v zgoraj navedenem kraju predložitve. Morebitne spore v zvezi s tem zavarovanjem rešuje stvarno pristojno sodišče po sedežu naročnika po slovenskem pravu.

Za to garancijo veljajo Enotna Pravila za Garancije na Poziv (EPGP) revizija iz leta 2010, izdana pri MTZ pod št. 758.

**Podpisi pooblaščenih podpisnikov Garanta**

# Reference[[2]](#footnote-2)

# 

V postopku oddaje javnega naročila »*Okoljske storitve in manipulacija z odpadki* «priglašamo sledečo reference, ki smo jih izvedli v zadnjih treh letih pred objavo obvestila o naročilu [[3]](#footnote-3):

|  |  |
| --- | --- |
| Naziv reference (*naziv storitve*) |  |
| Naziv in naslov naročnika: |  |
| Kontaktna oseba naročnika in telefonska številka naročnika |  |
| Opis opravljenih storitev, ki jih je pri tem referenčnem delu opravil in obračunal gospodarski subjekt, ki nastopa v ponudbi: |  |
| Skupna letna vrednost opravljenih referenčnih storitev (brez DDV v EUR) oziroma količina prepeljanih odpadkov v obdobju enega leta | Leto (od\_\_\_\_\_\_\_\_\_\_\_\_\_\_\_\_\_ do\_\_\_\_\_\_\_\_\_\_\_\_\_\_\_\_\_\_\_\_):  \_\_\_\_\_\_\_\_\_\_\_\_\_ EUR\* |

\* v primeru transporta mešanih komunalnih odpadkov na odlagališče oz. centre za predelavo in obdelavo odpadkov se vpiše namesto EUR »tone«.

Kraj in datum: Žig: Podpis ponudnika:

# Potrdilo o referenčnem projektu

Naročnik kateremu je ponudnik opravil storitev

…………………………………………………………………………………………………

*(navede se naziv referencodajalca)*

IZJAVLJAM, da je gospodarski subjekt

…………………………………………………………………………………..

*(navede se naziv izvajalca)*

izvedel ……………………………………………………………………………..

……………………………………………………………………………………….

……………………………………………………………………………………

*(navede se naziv storitev)*

v obdobju od ……………….. do………………..

v celotni letni vrednosti …….…………………………………………….EUR brez DDV/ton\*

(\* v primeru transporta mešanih komunalnih odpadkov na odlagališče oz. centre za predelavo in obdelavo odpadkov se vpiše namesto EUR »tone«.)

ter v celoti upošteval naše zahteve in spoštoval pogodbena določila ter ponudnikovo delo ocenjujemo kot strokovno, kvalitetno in v skladu s predpisi izvedeno storitev.

V kolikor bo naročnik želel dodatne informacije v zvezi z izvršenimi storitvami, je kontaktna oseba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel. št.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, elektronski naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kraj in datum: ………………………………………

Žig in podpis dajalca reference:

# Izjava po 35. členu ZIntPK

V postopku za izvedbo javnega naročila »Okoljske storitve in manipulacija z odpadki «

ponudnik: *…………………………………………………………*

izjavlja, da ni nastopil položaj, kot ga ureja določilo 35. člena Zakona o integriteti in preprečevanju korupcije (ZIntPK-UPB2, Ur.l. RS 69/11 s sprem,).

Določba 1. odst. 35. člena ZIntPK med drugim določa, da organ ali organizacija javnega sektorja, ki je zavezan postopek javnega naročanja voditi skladno s predpisi, ki urejajo javno naročanje, ne sme naročati blaga, storitev ali gradenj, katerih je funkcionar, ki pri tem organu ali organizaciji opravlja funkcijo, ali njegov družinski član: - udeležen kot poslovodja, član poslovodstva ali zakoniti zastopnik ali- neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu. Prepoved velja tudi za poslovanje organa ali organizacije javnega sektorja s funkcionarjem ali njegovim družinskim članom kot fizično osebo.

V skladu z navedenim izjavljamo, da v poslovnem subjektu, ki je izvajalec v postopku javnega naročanja, funkcionar ali po našem vedenju njegovi družinski člani, niso člani poslovodstva niti niso neposredno oz. prek drugih pravnih oseb z več kot 5% deležem udeleženi pri ustanoviteljskih pravicah, upravljanju oz. kapitalu.

Pogodba, ki je v nasprotju z določbami 35. člena ZIntPK, je nična.

Kraj in datum: Žig: Podpis ponudnika:

# Vzorec okvirnega sporazuma

Javno komunalno podjetje Prodnik d.o.o.

Savska cesta 34

1230 Domžale, ki ga zastopa direktor Marko Fatur

Identifikacijska številka za DDV: SI54471656

Matična številka: 5227739000

v nadaljevanju: naročnik

in

Izvajalec:

ki ga zastopa

Identifikacijska številka za DDV:

Matična številka:

v nadaljevanju: izvajalec

skleneta

**Okvirni sporazum o izvajanju okoljskih storitev in manipulacije z odpadki**

**Splošne določbe**

1. člen

Stranki ugotavljata, da:

* je naročnik izvedel postopek oddaje javnega naročila »Okoljske storitve in manipulacija z odpadki«, objavljen na Portalu javnih naročil z dne ................ 2021, pod št. objave JN……………./2021.
* z odločitvijo o oddaji javnega naročila z dne \_\_\_\_\_\_\_\_\_\_ je bil izvajalcev v predmetnem postopku oddaje javnega naročila izbran kot najugodnejši ponudnik.
* da je sestavni del okvirnega sporazuma razpisna dokumentacija, ponudbena dokumentacija predmetnega javnega naročila ter ostale priloge.

2 .člen

S tem okvirnim sporazumom naročnik odda, izvajalec pa prevzame izvajanje okoljskih storitev in manipulacije z odpadki. Izvajalec je dolžan tako skladno s tem sporazumom, razpisno in ponudbeno dokumentacijo, izvajati storitve, kot so:

* praznjenje greznic,
* interventno praznjenje greznic,
* prevozne storitve s kotalni prekucnikom,
* prevozne storitve s specialnim vozilom 15 t (samonakladalec),
* prevozne storitve s specialnim vozilom s samonakladalno napravo nosilnosti 18 t,
* vzdrževanje ekoloških otokov,
* visokotlačno čiščenje zabojnikov na ekoloških otokih,
* transport odpadkov na RCERO Barje – Ljubljana,
* transport OEEO CRO Domžale – Šenčur,
* urejanje Centra za ravnanje z odpadki.

Izvajalec se zavezuje izvesti tudi vse ostale storitve potrebne za učinkovito izvajanje okoljskih storitev in manipulacije z odpadki, ki bi jih naročnik tekom veljavnosti okvirnega sporazuma naložil izvajalcu.

S tem okvirnim sporazumom se stranki dogovorita o splošnih pogojih izvajanja javnega naročila. Sestavni del tega okvirnega sporazuma so vse zahteve in pogoji, določeni z razpisno dokumentacijo in ponudbena dokumentacija ponudnika.

Predmet okvirnega sporazuma so naročila, ki jih naročnik po obsegu in časovno ne more vnaprej določiti. Količine in vrste del po ponudbenem predračunu so okvirne. Izvajalec in naročnik se izrecno dogovorita, da bo naročnik v obdobju veljavnosti tega sporazuma naročal le tiste storitve iz ponudbenega predračuna, ki jih bo dejansko potreboval. Naročnik se tako ne zavezuje naročiti vseh razpisanih storitev, ampak zgolj storitve, ki jih bo dejansko potreboval v okviru razpoložljivih sredstev. Izvajalec zaradi naročenih manjših količin posamezne storitve ni upravičen do kakršnegakoli odškodninskega zahtevka.

Predmet posameznih naročil so lahko tudi storitve, ki niso navedene v ponudbenem predračunu, ki je sestavni del tega sporazuma, če v času izvajanja okvirnega sporazuma nastane potreba po naročanju drugih storitev s področja predmeta javnega naročila.

**Pogodbena vrednost**

3.člen

Pogodbena vrednost je enaka ocenjeni vrednosti, ki za čas trajanja okvirnega sporazuma znaša \_\_\_\_\_\_\_\_\_\_\_\_\_\_ EUR brez DDV.

Izvajalec bo storitve opravljal po fiksnih ponudbenih cenah na enoto mere, dane v ponudbi izvajalca z dne \_\_\_\_\_\_\_\_\_\_\_\_\_\_\_\_\_\_\_. Cene iz ponudbenega predračuna na enoto mere so za čas trajanja okvirnega sporazuma fiksne in se tekom veljavnosti okvirnega sporazuma ne smejo spreminjati. Ne glede na navedeno se lahko pogodbeni stranki v času trajanja okvirnega sporazuma v primeru nastopa objektivnih okoliščin (sprememba pozitivno pravnih predpisov) soglasno dogovorita za spremembo pogodbene cene (vrednosti postavk na enoto mere), s sklenitvijo posebnega dogovora v obliki aneksa k okvirnemu sporazumu.

V pogodbeni vrednosti so upoštevani vsi elementi, ki vplivajo na izračun cene: kot so stroški dela, režijski stroški, morebitne nadure, amortizacijo opreme, zagotovitev potrebne tehnične opreme, orodja, strojev, naprav, vozil, stroški prevoza ter ostali stroški povezane z izvedbo javnega naročila.

Opravljene storitve po tem okvirnem sporazumu bo izvajalec obračunal po dejansko izvršenih količinah, dokumentiranih v dokumentih, navedenih v naslednjem členu ter fiksnih nespremenljivih cenah na enoto mere, kot so podane pri posamezni postavki v ponudbi izvajalca (v popisu del) do zaključka storitev po okvirnem sporazumu.

**Način obračunavanja in plačevanja opravljenih storitev**

4. člen

Izvajalec bo opravljene storitve po tem okvirnem sporazumu obračunal po dejansko izvršenih količinah ter fiksnih nespremenljivih cenah na enoto mere, kot izhajajo iz ponudbe izvajalca.

K računu bo moral izvajalec predložiti dokumentacijo, ki bo izkazovala ustrezno izvedene storitve.

Obvezna priloga računa je:

1. pri izvajanju strojnih storitev manipulacije komunalnih odpadkov, prevozih in zbiranju odpadkov: podpisan delovni nalog s strani naročnika;
2. Interventno praznjenje greznic in lovilcev maščob: strojno poročilo s strani izvajalca;
3. pri vzdrževanju ekoloških otokov: poročilo o opravljenem delu (lokacija ekološkega otoka, datum, ura in stanje, geolocirana fotografija);
4. pri visokotlačnem čiščenju ekoloških otokov sliko stanja otoka pred in po samem čiščenju (slika se vsak posamezen zabojnik in ekološki otok kot celoto). Slike morajo biti predane naročniku v obliki iz katere je razvidno za kateri ekološki otok gre in kdaj je bila storitev opravljena (geolocirana fotografija z datumom);
5. pri transportu odpadkov zbranih v sistemu rednega zbiranja in v centru za ravnanje z odpadki na predelavo in podlaga za izdajo računa je osnova za obračun masa prepeljanih odpadkov v enem mesecu. Obvezna priloga k računu: kopije tehtalnih listov.

Za datum opravljene storitve se šteje datum podpisa naročnika, ki na zgoraj navedenih dokumentih, potrjuje kvaliteto in količino opravljenih storitev oziroma datum izdaje tehtalnih listov (prevzemnice).

Prevzemnice - tehtalni listi so sestavljeni v treh izvodih, od katerih:

* 1 izvod prejme naročnik
* 1 izvod ostane izvajalcu.

Prevzemnica-tehtalni list mora vsebovati sledeče podatke:

* datum in uro prevzema
* registrska številka vozila
* količina
* voznik vozila.

5. člen

Izvajalec bo račun za opravljeno storitev izstavljal na naslov naročnika v obliki e-računa. Izvajalec se zavezuje, da bo račun izdan do 8. dne v mesecu za pretekli mesec.

K računu mora biti priložena vse navedena dokumentacija za obračun storitev - delovni nalogi in prevoznice, strojna poročila, poročilo o opravljenem delu, kopije tehtalnih listov, kot to izhaja iz prejšnjega člena.

6. člen

Naročnik bo izvajalcu za opravljena dela plačal 30. dan po prejemu računa, ki mora biti potrjen s strani naročnika. Obvezna priloga računu je dokumentacija, navedena v 4. členu okvirnega sporazuma.

V kolikor se vrednost računa ne bo skladala s podatki iz dokumentov, ki so obvezna priloga k računu oziroma bodo storitve opravljene neustrezno, oziroma bo izraženo neskladje glede na podatke s GPS bo naročnik račun v celoti zavrnil. Če naročnik reklamira del zneska po računu, se zavrne celoten račun.

Plačila potrjenih računov se nakazuje na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru plačilne zamude naročnika lahko izvajalec obračuna zakonske zamudne obresti.

Kadar je kot najugodnejša izbrana skupna ponudba skupine izvajalcev, bodo plačila izvedena na transakcijski račun partnerja, ki je naročnik finančnega zavarovanja za dobro izvedbo pogodbenih obveznosti.

/tekst s podizvajalci se upošteva le v primeru, da izvajalec nastopa s podizvajalci/

V kolikor bo podizvajalec zahteval neposredno plačilo so obvezne priloge računu glavnega izvajalca računi podizvajalcev, ki jih je glavni izvajalec predhodno potrdil podizvajalcem. Roki plačil v primeru neposrednih plačil podizvajalcem so enaki kot za izvajalca.

V primeru, da podizvajalec ne zahteva neposrednega plačila s strani naročnika mora izvajalec najpozneje v roku 60 dni od plačila končnega računa naročniku podati pisno izjavo izvajalca in podizvajalca, da je podizvajalec prejel plačilo za storitve, izvedene v predmetnem javnem naročilu. V kolikor izjava ne bo predložena, bo naročnik sprožil postopek za ugotovitev prekrška, skladno z določili ZJN-3.

Podlaga za določitev vrednosti dodatnih in več del so cene na enoto in drugi kalkulativni elementi iz osnovnega okvirnega sporazuma.

Za presežna, manjkajoča in nepredvidena dela, ki niso zajeta v ponudbenem predračunu oz. tem sporazumu, si naročnik pridržuje pravico, da naročilo za morebitna dodatna in več dela odda izvajalcu osnovnega naročila. Z izvajalcem se sklene aneks k osnovnem sporazumu.

**Obveznosti naročnika**

7. člen

Naročnik se obvezuje, da bo izvajalca uvedel v posel s tem, da bo ob podpisu okvirnega sporazuma:

* izvajalcu dal na razpolago dokumentacijo in informacije s katerimi razpolaga in so za prevzeti obseg storitev potrebne,
* imenoval odgovornega predstavnika naročnika.

V času storitev se naročnik obvezuje:

* sodelovati z izvajalcem s ciljem, da se prevzete storitve izvršijo pravočasno in v obojestransko zadovoljstvo,
* tekoče obveščati izvajalca o vseh spremembah in novo nastalih situacijah, ki bi lahko imele vpliv na izvršitev prevzetih storitev,
* pred pričetkom izvajanja storitev, in sicer na zahtevo izvajalca posredovati potrebne

podatke s katerimi naročnik razpolaga in jih izvajalec potrebuje pri izpeljavi predmeta naročila,

* preskrbeti pokrite kotalne kontejnerje pri izvajanju transporta odpadkov zbranih v sistemu rednega zbiranja in v centru za ravnanje z odpadki.

Vse reklamacije glede kakovosti in količine opravljenih storitev bo naročnik sporočil predstavniku izvajalca v roku 24 ur od ugotovitve pomanjkljivosti na telefonsko številko .

**Obveznosti izvajalca**

8. člen

Izvajalec:

* + se zavezuje prevzeti obveznost izvajanja strojnih storitev manipulacije komunalnih odpadkov v Centru za ravnanje z odpadki, izvajanje strojnih storitev, vključno praznjenje greznic in lovilcev maščob, izvajanje prevoznih storitev komunalnih odpadkov, urejanja Centra za ravnanje z odpadki Dob, vzdrževanja ekoloških otokov ter transporta odpadkov zbranih v sistemu rednega zbiranja in v Centru za ravnanje z odpadki Dob ter navedene storitve opravljati strokovno in kvalitetno in s skrbnostjo dobrega gospodarja;
  + se zavezuje izvajati svoje pogodbene obveznosti v dogovorjenih rokih, vendar najkasneje v roku 24 ur od prejema naročila, razen v primeru intervencij, ko je maksimalni čas za izvedbo storitve 1,5 ure (90 minut) od prejema obvestila naročnika;
  + ob podpisu okvirnega sporazuma oz. najkasneje v 10 dneh po podpisu okvirnega sporazuma izročiti naročniku finančno zavarovanje za dobro izvedbo pogodbenih obveznosti v višini 5% pogodbene cene, ki velja še 40 dni po izteku veljavnosti okvirnega sporazuma;
  + storitve izvajati z opremo, ki jo je priglasil v ponudbi oziroma z boljšo opremo;
  + je dolžan obvestiti naročnika o kakršnih koli dejavnikih in dejavnostih, ki bi lahko vplivale ali bile v nasprotju z naročnikovimi interesi ali bi pomenile konflikt interesov in bi lahko pomembno vplivale na izpolnjevanje določil tega okvirnega sporazuma;
  + mora pri transportu na odlagališče zagotoviti prevzem odpadkov od ponedeljka do petka med 6:00 in 18:00 uro, ob sobotah od 8:00 do 10:00 ure na lokaciji CRO Dob;
  + mora k računu priložiti vso zahtevano dokumentacijo za plačilo posamezne storitve, kot določa okvirni sporazum;
  + bo pred pričetkom del na lastne stroške opremil vsa tovorna vozila s sistemom pozicije in nadzora vozila po izboru naročnika ter ob podpisu okvirnega sporazuma priložil pogodbo z izvajalcem sistema sledenja GPS pozicij v trajanju najmanj 36 mesecev.
  + da bo zagotavljal ustrezne tehnične zmogljivosti glede na obseg del ter bo dela izvajal z ustrezno opremo, glede na specifiko posamezne ceste,
  + da bodo dela izvajali strokovno usposobljeni delavci in da bo zagotovil strokovno vodstvo izvajanja del ter lastno kontrolo,
  + da bo v primeru poškodb na občinskih, državnih ali zasebnih cestah, parkiriščih ali dvoriščih oziroma povzročil drug**o** škodo v lasti občine ali občanov ali drugih subjektov pri opravljanju del iz tega okvirnega sporazuma, ki so nastala po krivdi izvajalca, le-te odpravil na svoje stroške v najkrajšem možnem času,
  + uporabljati takšno opremo, ki omogoča nemoteno izvedbo storitev ter je prilagojena razmerah na cestah in objektih, kjer se storitve izvajajo.
  + vodil vso dokumentacijo, kot se zahteva s področno zakonodajo s področja predmeta okvirnega sporazuma.

V zvezi s transportom odpadkov na RCERO Barje – Ljubljana, transportom OEEO CRO Domžale – Šenčur, se izvajalec zavezuje, da bo prevzem odpadkov zagotovil od ponedeljka do petka med 6:00 in 18:00 uro, ob sobotah od 8:00 do 10:00 ure. Vsak prevzem odpadkov se stehta (vsaka vožnja: polno in prazno) in vozniku preda tehtalni list. Transport se izvaja v kotalnih kontejnerjih s kovinskim pokrovom v lasti naročnika, z vozilom za prevoz kotalnih kontejnerjev in prikolico. Neto teža odpadkov iz postavke 11 (transport odpadkov na RCERO Ljubljana) je 7.000 kg/zabojnik. Izvajalec lahko alternativno izvaja transport odpadkov s prikolico volumna min 90 m3 s pomičnim dnom.

Izvajalec si mora ves čas izvajanja storitev prizadevati, da dela opravlja strokovno, v dogovorjenem obsegu in s čim manj obremenitev za občane in naročnika.

**Obveznosti pogodbenih strank**

9. člen

Pogodbeni stranki se zavezujeta, da se bosta prilagajali vsem morebitnim novim zakonsko predpisanim zahtevam in da bosta ob morebitnih spremembah veljavne zakonodaje v roku 15 dni sklenili ustrezen aneks k temu okvirnemu sporazumu, s katerim bosta pogodbeni stranki uskladili določbe tega okvirnega sporazuma s spremembami zakonodaje in navodili.

**Pogodbena kazen**

10.člen

V primeru, da izvajalec ne začne z deli, skladno s svojo ponudbo in zahtevami naročnika, storitve opravlja z neustreznim kadrom ali opremo, ali zamuja z izvedbo naročenih storitev oziroma jih ne opravi v roku, dogovorjenih s tem okvirnim sporazumom ali če ima izpolnitev tako napako ali pomanjkljivost, ki ni običajna pri izvajanju teh storitev, je dolžan izvajalec plačati naročniku pogodbeno kazen v višini 2‰ (dveh promilov) za vsak koledarski dan zamude za posamezno storitev (oziroma za vsako uro zamude v primeru interventnih storitev) pri izdaji računa od neto vrednosti pogodbenega zneska.

Naročnik je upravičen odtegniti tako pogodbeno kazen kot škodo od kateregakoli zneska, ki ga dolguje izvajalcu oziroma se pogodbena kazen obračuna s mesečnim poplačilom.

Naročnik in izvajalec soglašata, da pravica zaračunavanja pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

V primeru kršitev pogodbenih obveznosti lahko naročnik uveljavi tudi zavarovanje za dobro izvedbo pogodbenih obveznosti.

Skupni znesek pogodbene kazni ne sme presegati 15% (odstotkov) od vrednosti pogodbene vrednosti.

V primeru nastanka škode, ki jo utrpi naročnik zaradi neizpolnitve, nepravilne izpolnitve ali zamude s strani izvajalca in bi nastala škoda presegla znesek pogodbene kazni, lahko naročnik zahteva poleg pogodbene kazni tudi poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude, nepravilne izpolnitve ali neizpolnitve pogodbenih obveznosti izvajalca. Izvajalec mora, če ga naročnik k temu pozove, skupaj z naročnikom sodelovati kot stranka v eventualnih sporih, sproženih s strani tretjih oseb, ki bi nastali v posledici zamude, nepravilne izpolnitve ali neizpolnitve izvajalca.

Naročnik lahko na stroške izvajalca poveri dela drugemu izvajalcu ali jih izvede sam. Za poplačilo nastalih stroškov in škode lahko naročnik vedno unovči zavarovanje za dobro izvedbo pogodbenih obveznosti, v kolikor le ta zadošča. V tem primeru si bo naročnik obračunal tudi manipulativne stroške v višini 5% vrednosti drugje naročenih storitev.

Naročnik je upravičen odtegniti tako pogodbeno kazen kot škodo od kateregakoli zneska, ki ga dolguje izvajalcu oziroma se pogodbena kazen obračuna s mesečnim poplačilom.

**Zavarovanje za dobro izvedbo pogodbenih obveznosti**

11. člen

Izvajalec jamči, da bo storitve po tem okvirnem sporazumu izvedel tako, da bodo v celoti in v vseh svojih delih ustrezala zakonskim in tehničnim predpisom ter standardom, veljavnim za tovrstne storitve.

Izvajalec je kot jamstvo, za kakovostno in pravočasno izvedbo storitev po tem okvirnem sporazumu predložil finančno zavarovanje za dobro izvedbo pogodbenih obveznosti, ki jo naročnik lahko unovči:

* v primeru izvajalčevega odstopa od okvirnega sporazuma pred ali med izvedbo del po izvajalčevi krivdi,
* v primeru nekvalitetne izvedbe storitev po okvirnem sporazumu,
* če izvajalec svojih obveznosti iz javnega naročila oz. okvirnega sporazuma ne izpolni v skladu z okvirnim sporazumom, v dogovorjeni količini, kvaliteti in rokih,
* v primeru nepravočasnega oz. neažurnega izvajanja del v smislu tega okvirnega sporazuma,
* v primeru izvajanja storitev z neustrezno opremo ali kadrom,
* v primeru nastanka škode na premoženju občanov, naročnika ali drugih oseb zaradi nepravilnega izvajanja storitev,
* če izvajalec preneha z izvajanjem javnega naročila,
* če izvajalec v času veljavnosti sporazuma ni odpravil napak, ki so posledica slabe izvedbe del,
* če bi naročnik odstopil od okvirnega sporazuma zaradi kršitev pogodbenih obveznosti s strani izvajalca,
* iz drugih razlogov navedenih v sporazumu.

V primeru nastanka škode, ki jo utrpi naročnik zaradi neizpolnitve, nepravilne izpolnitve ali zamude s strani izvajalca lahko naročnik zahteva poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude, nepravilne izpolnitve ali neizpolnitve pogodbenih obveznosti izvajalca. Izvajalec mora, če ga naročnik k temu pozove, skupaj z naročnikom sodelovati kot stranka v eventualnih sporih, sproženih s strani tretjih oseb, ki bi nastali v posledici zamude, nepravilne izpolnitve ali neizpolnitve izvajalca.

Naročnik lahko na stroške izvajalca poveri dela drugemu izvajalcu.

Za poplačilo nastalih stroškov in škode lahko naročnik vedno unovči zavarovanje za dobro izvedbo pogodbenih obveznosti, v kolikor le ta zadošča.

**Odstop od okvirnega sporazuma**

12. člen

Naročnik je prost zaveze naročanja storitev po okvirnem sporazumu, v kolikor nastopijo okoliščine, zaradi katerih bo naročnik odstopil od okvirnega sporazuma. Okoliščine, ki lahko privedejo do odstopa so zlasti izvajalčevo (primeroma, a ne izključno):

* + neizpolnjevanje pogojev za priznanje sposobnosti,
  + prenehanje poslovanja izvajalca,
  + neustrezno izpolnjevanje določil okvirnega sporazuma (navedeno primeroma: neustrezno, nepravočasno izvajanje storitev, izvajanje storitev z neustrezno opremo)
  + izvedba storitev, ki ne ustreza dogovorjeni vrsti, kvaliteti in strokovnih zahtevam,
  + neupoštevanje dogovorjenih cen storitev v nasprotju z določili okvirnega sporazuma in ponudbe izvajalca,
  + izvajanje obveznosti v nasprotju z dano ponudbo ter v nasprotju z okvirnim sporazumom,
  + drugih utemeljenih in objektivno preverljivih razlogov.

Naročnik bo v primeru odstopa od okvirnega sporazuma o tem pisno obvestil izvajalca, in sicer v roku, ki ga določi naročnik, ta pa ni krajši od 14 dni in daljši od treh mesecev.

V primeru neizpolnjevanja določil tega okvirnega sporazuma strani naročnika, ki se nanaša na neplačilo opravljenih storitev, ima izvajalec pravico odstopiti od tega sporazuma, o čemer mora pisno obvestiti naročnika, in sicer najmanj tri mesece pred nameravanim odstopom.

V kolikor bi izvajalec odstopil od okvirnega sporazuma iz drugih razlogov (v celoti ali delno) je naročnik upravičen do unovčitve bančne garancije za dobro izvedbo pogodbenih obveznosti v celotni vrednosti ter bo zahteval povračilo vseh stroškov in druge škode, ki bi jih zaradi odstopa izvajalca imel.

Ne glede na določbe prvega, drugega in tretjega odstavka tega člena lahko naročnik brez razloga odstopi od okvirnega sporazuma. V tem primeru mora pisno obvestiti nasprotno stranko, in sicer najmanj en mesec pred nameravanim odstopom.

**Varovanje skrivnosti in osebnih podatkov**

13. člen

Stranki sta sporazumni, da vsi podatki (poslovne skrivnosti, osebni podatki, naročnikovi zaupni podatki oziroma ostali podatki, dejstva in listine, ki so bili izvajalcu dostopni pri izvajanju tega okvirnega sporazuma), do katerih bi prišli z izvedbo okvirnega sporazuma, z izjemo podatkov, ki so javni na podlagi zakonodaje, predstavljajo poslovno skrivnost in se zavezujeta, da bosta vse podatke skrbno varovali.

Informacije v zvezi z komunikacijskim omrežjem in aplikacijami naročnika, do katerih pride oz. bi prišel med svojim delom izvajalec, le-ta ne sme uporabljati za druge namene in izven obsega tega okvirnega sporazuma, v lastno korist ali komercialne namene.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti. Izvajalec mora naročnika takoj obvestiti o vsakem disciplinskem ali drugem postopku, zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz okvirnega sporazuma. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami sporazuma.

Za izvajalca, ki opravlja za naročnika okvirnega sporazuma obveznosti, velja glede teh obveznosti enako strog način varovanja podatkov, kot jih ima naročnik.

Obveznost varovanja podatkov se nanašata tako na čas izvrševanja okvirnega sporazuma, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo.

Izvajalec naročniku omogoča izvajanje nadzora nad izvajanjem postopkov in ukrepov iz tega člena.

14. člen

Skladno z zakonom, ki ureja varstvo osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona ali v nasprotju z določili Splošne uredbe o varstvu podatkov (EU 2016/679, GDPR). Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe.

Vsi izvajalčevi kadri, ki bodo sodelovali pri izvajanju predmeta tega okvirnega sporazuma, morajo varovati vse (osebne, poslovne in zaupne) podatke naročnika, s katerimi bodo prišli v stik pri izvajanju naročila.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo le-ti ravnati z največjo mero skrbnosti.

V primeru kršitve zaupnosti s strani izvajalca, lahko naročnik okvirnega sporazuma razdre in pri tem lahko unovčil finančno zavarovanje za dobro izvedbo del.

**Protikorupcijska klavzula**

15. člen

Izvajalec del in naročnik vsak zase izrecno izjavljata, da naročniku, predstavniku naročnika, posredniku naročnika ali njegovemu organu izvajalec oz. tretja oseba v imenu ali na račun izvajalca, ni obljubil, ponudil ali dal kakšno nedovoljeno korist za:

- pridobitev posla,

- sklenitev posla pod ugodnejšimi pogoji,

- opustitev dolžnega nadzora nad izvajanjem pogodbenih obveznosti ali

- drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

V primeru kršitve določil protikorupcijske klavzule je okvirni sporazum ničen.

**Razvezni pogoj**

16. člen

Ta okvirni sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

1. če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
2. če bo naročnik seznanjen, da je pristojni državni organ pri izvajalcu ali podizvajalcu v času izvajanja okvirnega sporazuma ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti okvirnega sporazuma še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili tega okvirnega sporazuma v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je okvirni sporazum razvezan z dnem sklenitvi novega okvirnega sporazuma o izvedbi javnega naročila za predmetno naročilo. O datumu sklenitve novega okvirnega sporazuma bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je okvirni sporazum razvezan trideseti dan od seznanitve s kršitvijo.

**Trajanje sporazuma**

17. člen

Okvirni sporazum je sklenjen, ko ga podpišeta obe pogodbeni stranki in začne veljati, ko naročnik prejme zavarovanje za dobro izvedbo pogodbenih obveznosti.

Okvirni sporazum je sklenjen za določen čas, in sicer za čas 36 mesecev od dneva sklenitve tega okvirnega sporazuma.

Izvajalec se zavezuje da bo pričel z izvajanjem pogodbenih del takoj po uveljavitvi okvirnega sporazuma.

**Druge določbe**

18. člen

Stranki sporazuma bosta morebitne spore nastale pri izvrševanju tega okvirnega sporazuma reševali sporazumno, v nasprotnem primeru bo o sporu odločalo stvarno pristojno sodišče po sedežu naročnika, po pravu Republike Slovenije.

19. člen

Pooblaščeni predstavnik naročnika, ki bo urejal vsa razmerja iz tega okvirnega sporazuma je \_\_\_\_\_\_\_\_\_\_\_\_\_\_, kontaktna oseba naročnika je\_\_\_\_\_\_\_\_\_\_\_\_\_\_\_\_\_.

S strani izvajalca je odgovorna oseba za izvrševanje tega okvirnega sporazuma \_\_\_\_\_\_\_\_\_\_\_\_\_\_\_\_\_\_\_\_\_\_.

20. člen

Ta okvirni sporazum je sestavljen v dveh (2) enakih izvodih, od katerih ima vsak značaj izvirnika in od katerih vsaka od strank prejme po en (1) izvod.

21. člen

Glede vprašanj, ki jih ta sporazum ne ureja, se smiselno uporabljata razpisna dokumentacija naročnika po javnem razpisu iz 1. členu okvirnega sporazuma, in ponudba izvajalca, na podlagi katere je bil izbran, določbe veljavnih predpisov, ki urejajo področje storitev, ki so predmet tega okvirnega sporazuma in določila Obligacijskega zakonika.

\_\_\_\_\_\_\_\_\_\_\_\_ , dne \_\_\_\_\_\_\_\_\_\_\_\_\_\_ Domžale, dne \_\_\_\_\_\_\_\_\_\_\_\_\_\_\_\_\_\_\_

**IZVAJALEC: NAROČNIK:**

1. *Pooblastilo morajo predložiti vse osebe, ki so člani upravnega, vodstvenega ali nadzornega organa ali ki imajo pooblastila za njegovo zastopanje ali odločanje ali nadzor v njem. Ta obrazec predložijo tudi zakoniti zastopniki podizvajalcev, če ponudnik nastopa s podizvajalci in partnerji skupne ponudbe.* [↑](#footnote-ref-1)
2. Ponudnik obkroži številko pred referenco, na katero se obrazec nanaša. [↑](#footnote-ref-2)
3. Obrazec se fotokopira in se izpolni za vsako referenco posebej [↑](#footnote-ref-3)